 **บันทึกข้อความ**

**ส่วนราชการ** สำนักงานสาธารณสุขจังหวัดชัยนาท กลุ่มงานพัฒนายุทธศาสตร์ฯ โทร. ๐ ๕๖๔๐ ๕๕๑๘

**ที่** ชน ๐๐33.๐๐2/ว  **วันที่** ตุลาคม 2566

**เรื่อง** ขอความร่วมมือตรวจสอบและจัดเก็บข้อมูลทรัพยากรสุขภาพ ผ่านระบบสารสนเทศภูมิศาสตร์

บนอินเตอร์เน็ต (GIS health)

เรียน ผู้อำนวยการโรงพยาบาล ทุกแห่ง สาธารณสุขอำเภอ ทุกอำเภอ

ตามที่สำนักงานปลัดกระทรวงสาธารณสุข โดยกองยุทธศาสตร์และแผนงาน ได้ดำเนินการจัดทำสารสนเทศภูมิศาสตร์ทรัพยากรสุขภาพบนอินเตอร์เน็ต (GIS health) ตั้งแต่ปีงบประมาณ 2554 ซึ่งเป็นข้อมูลทรัพยากรสุขภาพตามจริงของแต่ละสถานพยาบาลนั้น ๆ โดยให้แต่ละจังหวัด/หน่วยงานบันทึกข้อมูล  
ผ่านเว็บไซต์ gishealth.moph.go.th/healthmap เพื่อสะท้อนการกระจายของสถานบริการและทรัพยากรสุขภาพ ร่วมกับการพัฒนาระบบนำเข้าข้อมูล ที่ให้สถานพยาบาลสามารถบันทึกข้อมูลของสถานพยาบาล  
ได้โดยตรงบนอินเตอร์เน็ตพร้อมข้อมูลพิกัด นั้น

ในการนี้ เพื่อให้การดำเนินการดังกล่าวเป็นไปอย่างต่อเนื่อง สมบูรณ์ครบถ้วนตามรูปแบบ  
เป็นแนวทางเดียวกันทั้งประเทศ สามารถนำข้อมูลรายละเอียดต่าง ๆ ในระบบสารสนเทศภูมิศาสตร์ทรัพยากรสุขภาพบนอินเตอร์เน็ตไปใช้ประโยชน์ในการวางแผน และบริหารจัดการทรัพยากรสุขภาพด้านต่าง ๆ ต่อไป สำนักงานสาธารณสุขจังหวัดชัยนาท จึงขอความร่วมมือให้หน่วยบริการทุกแห่งดำเนินการตรวจสอบ  
และจัดเก็บข้อมูลทรัพยากรสุขภาพ ปีงบประมาณ พ.ศ. 2566 ดังนี้

1. ข้อมูลด้านบุคลากร แพทย์เฉพาะทาง จำนวนเตียง และเครื่องมือแพทย์ ข้อมูล ณ วันที่ 30 กันยายน 2566 (หน่วยงานในสังกัดสำนักงานปลัดกระทรวงสาธารณสุข **ให้ยกเว้น** การบันทึกข้อมูล  
ในส่วนของข้อมูลบุคลากร และการบันทึกข้อมูลในส่วนของจำนวนเตียง เนื่องจากเชื่อมโยงข้อมูล  
จากกองบริหารการสาธารณสุข)

2. ข้อมูลการให้บริการด้านสุขภาพ ตั้งแต่วันที่ 1 ตุลาคม 2565 - 30 กันยายน 2566   
(ข้อมูลบริการสุขภาพให้บันทึกหลังจากที่ระบบ HDC ปิดการประมวลปีงบประมาณ พ.ศ. 2566)

โดยบันทึกข้อมูลทั้งหมดในระบบสารสนเทศภูมิศาสตร์ทรัพยากรสุขภาพบนอินเตอร์เน็ต (GIS health)   
ที่เว็บไซต์ gishealth.moph.go.th/healthmap ให้แล้วเสร็จภายในวันที่ 30 พฤศจิกายน 2566

จึงเรียนมาเพื่อทราบ และแจ้งผู้เกี่ยวข้องดำเนินการภายในระยะเวลาที่กำหนดต่อไป